Diari Oficial de la Generalitat Valenciana


Sumari del DOGV 4905, del 17-12-2004 (2004/12607)

ORDE de 13 de desembre de 2004, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme en l'Àrea de prestació conjunta de Castelló.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12020


Data del document
:   13-12-2004

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Castelló de la Plana
    * transport de viatgers
    * tarifa de viatgers
    * legislació
    * taxi
    * transport públic

ORDE de 13 de desembre de 2004, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme en l'Àrea de prestació conjunta de Castelló. [2004/X12840]
  
L'Orde de 21 de novembre de 1991, de la Conselleria d'Obres Publiques, Urbanisme i Transports, va establir el règim tarifari i les seues condicions d'aplicació per als servicis de transport públic de viatgers en automòbils de turisme en l'Àrea de Prestació Conjunta de Castelló i també va establir unes tarifes per al mencionat any que successivament s'han modificat i actualitzat amb una periodicitat anual, per mitjà de les oportunes ordes de la Conselleria.
  
Per mitjà de l'Orde de 18 de desembre de 2003, de la Conselleria d'Infraestructures i Transport, es van determinar les tarifes actualment vigents en l'Àrea de Prestació Conjunta de Castelló.
  
La present orde establix una actualització de les tarifes vigents, per a això s'ha mantingut l'estructura tarifària vigent i la dels costos, i s'ha tingut en compte que la normal previsió en l'evolució dels factors econòmics que s'han de tindre en la determinació dels dits costos és l'Índex de Preus al Consum.
  
Per tot això, vists els informe del mateix del sector i dels ajuntaments de l'Àrea, després de l'informe previ favorable de la Comissió de Preus de la Generalitat Valenciana, vist el que disposa l'article tretze de l'Orde de 15 de juliol de 1991, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de Castelló per als servicis de transport públic de viatgers en automòbils de turisme, i el que preveu l'article 35 de la Llei 5/1983, de 30 de desembre, de Govern Valencià, i l'article 8 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,
  
ORDENE
  
Article 1
  
Els servicis de transport públic de viatgers en automòbils de turisme de l'Àrea de Prestació Conjunta de Castelló estructurada, als efectes tarifaris, per dos tarifes i una única zona, i que es realitzen o transcórreguen en l'àmbit territorial de la citada àrea es regiran per les tarifes següents º, impost sobre el valor afegit inclòs:
  
Baixada de bandera 1,05
  
Tarifa 1
  
- Preu per km recorregut 0,75
  
- Preu per hora d'espera 15,05
  
- Mínim de percepció 3,10
  
Tarifa 2
  
- Preu per km recorregut 0,95
  
- Preu per hora d'espera 17,80
  
- Mínim de percepció 4,00
  
- Mínim de percepció especial 5,00
  
Els servicis interurbans es realitzaran amb subjecció a les tarifes fixades en la normativa del Ministeri de Foment.
  
Article 2
  
1. Els dies laborables, en horari diürn, entre les 06.00 hores i les 22.00 hores, s'aplicarà la tarifa 1 en tota l'àrea.
  
2. Els dies laborables, en horari nocturn, entre les 22.00 hores i les 06.00 hores de l'endemà, s'aplicarà la tarifa 2 en tota l'àrea.
  
3. Els dissabtes i els dies festius, durant tot el dia, entre les 06.00 hores i les 06.00 hores del dia següent, s'aplicarà la tarifa 2 en tota l'àrea.
  
4. Als efectes, tindran la consideració de festius en l'Àrea de Prestació Conjunta de Castelló, els dies que hagen sigut declarats com a tals per a la ciutat de Castelló, així com també la setmana de les festes de la Magdalena i els dies 24 i 31 de desembre.
  
5. Des de les 22 hores fins a les 6 del matí dels dies de les festa de la Magdalena, els dies 24 i 31 de desembre i el dia 5 de gener s'aplicarà el mínim especial.
  
Article 3
  
Els conductors dels vehicles facilitaran als clients canvi de fins a 20 euros.
  
Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.
  
Article 4
  
Tots els vehicles de l'Àrea de Prestació Conjunta de Castelló hauran de portar, de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes assenyalades en la present orde s'aplicaran segons les condicions establides en l'Orde de 21 de juliol de 1994, de la Conselleria d'Obres Públiques, Urbanisme i Transports, a excepció d'aquells que han sigut modificades per la normativa posterior i del relatiu a l'estructura tarifària determinada per l'Orde de 23 d'octubre de 2000.
  
Article 6
  
Les presents tarifes, únicament es podran percebre una vegada que estiguen introduïdes en el taxímetre, i no es podrà cobrar en cap cas complements addicional a l'import que marque el taxímetre excepte, si és procedent, la quantia establida com a ?mínim de percepció?.
  
Article 7
  
La quantitat establida com a mínim de percepció es podrà cobrar sempre que, finalitzat el servici, siga superior a la quantia que marque el taxímetre i en substitució d'esta última, mai de forma addicional.
  
Article 8
  
El valor monetari de cada pas del taxímetre serà de cinc cèntims d'euro (0,05 euros).
  
DISPOSICIONS FINALS
  
Primera
  
Es faculta la Direcció General de Transports, Ports i Costes per al desplegament, l'aplicació i la interpretació de la present orde.
  
Segona
  
Queda derogada l'Orde de 18 de desembre de 2003, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme de l'Àrea de Prestació Conjunta de Castelló en allò que contradiga el que disposa la present orde.
  
Tercera
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 13 de desembre de 2004
  
El conseller d'Infraestructures i Transport,
  
JOSÉ RAMÓN GARCÍA ANTÓN